Viborger Samler, 1849-08-16
Angaaende de nogle danske Officierer i Flensborg tilføiede Jnsulter seer "Berl. Td." sig i Stand til at give følgende Meddelelse: Capitain Bauditz var den 9de De, med Dampskibet Dragen afsendt fra Hovedqvarteret i Sønderborg til Flensborg med Depescher til General Prittwitz. Dampskibets Ankomst hilstes med Jubelraab af den forsamlede Mængde, af hvilke en Deel under Hurraraab fulgte Officieren til Gen. Prittwitz's Hovedqvarteer. Efter at Capt. Bauditz her havde afleveret sine Depescher, begav han sig efter et kort Ophold i Gjæstgivergaarden Stadt Hamburg, ubevæbnet op af Gaden, hvor han strax blev omringet af en Pøbelhob, især af Drenge der forfulgte ham under Afsyngelse af Sangen Schleswig Holstein meerumschlungen". For at undgaae et Opløb, tyede Capitainen ind i et Huus - tilfældigviis den saakaldte "danische Bürgerverein", – men da han igjennem Haven til dette Huus vilde forsøge paa at komme bort, anholdtes han af en Skildvagt. J samme Øieblik kom 2 Soldater af Jnsurgenternes 9de Bat til, der med forbittrede Trudsler bød ham at vende tilbage; paa Veien tilbage blev der tilføiet Capitainen et Slag i Nakken. Stimmelen paa Gaden indskrænkede sig nu i nogen Tid til Trudsler og Skjældsord, men kort efter sprængtes den aflaasede Dør, en vild Hob trængte ind i Værelset, med Trudsler, Stød og Slag reves Capitainen ud paa Gaden, hvor det lykkedes ham at gjøre sig løs og igjennem Mængden at bane sig Vei til Hovedqvarteret, hvor han anmeldte det Passerede. Tumultanterne bestode især af oprørske Soldater (Reconvalescenter?), der skulde have begyndt deres Voldsgierninger med at ødelægge et Huus, hvorfra Dannebrog var heiset, og at mishandle Husets Beboere. En Guide, der var fulgt med Capitainen, saavelsom dennes Oppasser, undslap med Nød og neppe ved preussiske Officierers Mellemkomst. Faa Timer efter an som Lieutenant Grev Reventlow fra det nørrejydske Armeecorps, der fra Haderslev var bleven escorteret først af en Dragon, senere af en Gensdarme, begge af Jnsurgenterne. Efterat Lieutenanten havde ladet sin Ankomst anmelde for Gen. Prittwitz, indfandt sig en Adjutant hos ham, der næst efter at meddele ham de forefaldne Excesser, henstillede til ham, om han under Escorte vilde føres til Generalen, eller forblive paa Postholderiet til Pøbelen havde fordeelt sig, hvilket sidste Alternativ Adjutanten synes at foretrække. Kort efter at Adjutanten havde fjernet sig styrtede Hoben, der imidlertid havde samlet sig omkring Huset, ind i samme, op ad Trappen og rev Døren op med det Raab schlagt ihn todt. De Fleste vare oprørske Soldater i Uniform, mange med dragen Sabel. Da de lagde Haand paa Greven, rev denne, der kun var halv paaklædt, sig løs og sprang over Rækværket af Trappen ned i Forstuen, hvorfra han, medens en tililende Officier af det saakaldte Gensd'armer søgte at standse Hoben, flygtede over Gaarden op paa et Loft. Efter et Ophold indfandt en preussisk Oberstlieutenant sig tilligemed den omtalte Officier og førte Lieutenanten ad en Omvei til Gen. Prittwitz. Generalen beklagede det Forrefaldne, tildød en Escorte, men ønskede at undgaae at lade slaae Generalmarsch, hvortil Greven svarede, at ogsaa han ønskede at undgaae al Sclat, men iøvrigt overlod det til Generalen at træffe Foranstaltninger til de danske Officierers Beskyttelse, hvortil endog de meest energiske Midler, om fornødent, maatte anvendes. Efter flere Timers Forløb, da Natten havde tilveiebragt nogen Rolighed, begave Officiererne sig ombord paa Dragen. Ogsaa Grev Reventlows Oppasser blev overfaldet, flere af Grevens Effecter bleve stiaalne og ødelagte. Landsforsamlingens Majoritet maa nok have følt, at dens natlige Beslutning mellem den 7de og 8de d. M. vilde vække stor Uro i Landet. Af den høire FractionsMidte stillede den Deputerede Mommsen, forhen Departementschef for Justitsvæsenet og en af de sindigste Mænd i Forsamlingen, i Mødet den 9de De, følgende Andragende: I Anledning af den Natten mellem den 7de og 8de d. M.i hemmeligt Møde vedtagne, i det offentlige Møde igaar bekjendtgjorte Beslutning, beslutter Landsforsamlingen at erklære, at samme selvfølgeligen ikke indeholder nogen Anerkjendelse af den mellem Kronerne Preussen og Danmark den 10de Juli afsluttede Vaabenstilstandsconvention, samt til Statholderskabet at udtale den Forventning, at dette ikke vil gjøre noget Skridt, hvori der kunde ligge nogensomhelst Anerkjendelse af Vaabenstilstandsconventionen."(Brev fra Kolding, af 11te August 1849). Jforgaars kom den for Haderslev Østeramt provisorisk ansatte Land=Politimester Jensen i Følge med 16 Dragoner, om Forladelse, Gensdarmer! - til Fielstrup Sogn for at inddrive Tvangslaanet, da Executionen der tidligere var bleven afbrudt ved den af General Prittwitz givne Befaling, at Jnsurgenterne den 4de d. M. skulde være Sydfor Eideren. Nu brugtes en ny Fremgangsmaade: da Bønderne ikke godvillig vilde betale, røvede disse saakaldte Gensdarmer 14 Heste, hvoraf 6 fra een Mand. Man fortæller, at de desuden skulle have opbrudt Chatoller og borttaget flere hundrede Rigsdaler, men om dette er ganske paalideligt, veed jeg ikke. Det er ligeledes sagt, at de omtalte Voldsmænd igaar Eftermiddag ere ankomne til de nordligste Sogne: Stenderup, Bjert, Dalby, Vonfyld o.fl., der hidtil standhaftig have negtet at udrede Tvangs laanet. – J Haderslev var iforgaars Session for det 1840aarige Mandskab. For at være viis paa, at Jngen skulde gaae Glip af den Ære, at stride for Schleswigholstein, brugte man følgende Fremgangsmaade: efterat den 8de om Aftenen alle Udgange fra Byen vare spærrede, blev det bekjendtgjort, at der den næste Dag skulde holdes Session, paa hvilken alt ovennævnte Mandskab havde at møde. Resultatet er endnu ikke bekjendt. For Landet troer jeg ikke, at denne Session havde synderligt at betyde, i alt Fald ere de unge Mennesker i store Flokke strømmede ind i Nørre-Jylland. – C. Skr. Jeg erfarer nu med Vished, at Gensdarmerne igaar vare i Tyrstrup og Aller Sogne og at de idag ere ankomne til Vonfyld, ( 1/2 Miil fra Kolding), ja at 6 af dem have viist sig ved Krathuset lige paa Grændsen, kun et Par Bøsseskud herfra Byen. De opbryde Skabe og Chatoller, prygle og mishandle Beboerne, naar disse ikke ufortøvet efterkomme deres Befalinger. (Fædrl.) - Ubegribeligt er det os - siger "Berl. Tid." – at Nordslesvigerne taale saadant Overfald og Plynderier; hvorfor jage de ikke dette Røverpak ud af Landet? Det kan jo ikke falde Bønderne vanskeligt at befrie sig for et saa ubetydeligt Antal Røvere.